(ตอนนี้มีภาพเหตุการณ์ ที่อาจจะเป็นการฆ่าตัวตาย)
(หากคุณหรือคนที่คุณรู้จักกําลังมีปัญหา)
(สามารถหาข้อมูลและความช่วยเหลือได้ที่ WANNATALKABOUTIT.COM)
(ซีรีส์สารคดีจาก NETFLIX)
วันนั้นเกิดอะไรขึ้น
เรือออกไปไกลขนาดนั้นได้ยังไง
ทําไมถึงไม่มีเรือลําไหน
เห็นเรือลําเล็กที่ไม่มีคนออกไปไกลขนาดนั้น
มีหลายอย่างที่ไม่สมเหตุสมผล
พวกเขาไม่ยอมพูดว่าเป็นการฆาตกรรม
ไม่ยอมพูดว่าเป็นการฆ่าตัวตาย
ใครก็ตามที่มีเหตุผลมองแล้วต้องตัดสินว่า
"ตู้ม นี่ไม่ใช่การฆ่าตัวตาย"
มันคือฆาตกรรม
(เบรเดนตัน รัฐฟลอริดา)
ตอนเราย้ายมาที่นี่
เบรเดนตันเป็นเมืองเล็กๆ
(เบรเดนตัน)
แพทสามีฉันกับฉันซื้อบ้านริมน้ํา
(จิล มัลลินส์ ภรรยาแพทริค)
มันคือที่ที่ดีมากสําหรับเลี้ยงลูก
ตอนผมโตที่เบรเดนตัน ส่วนใหญ่ใช้เวลาอยู่กับน้ํา
ตกปลา
ผมสนุกมากเวลาออกไปข้างนอก
มีจุดที่ผมรู้และสามารถเอาเรือลําเล็กขึ้นฝั่ง...
(ไมลส์ มัลลินส์ ลูกชายแพทริค)
ออกมา
แล้วก็เล่นที่นั่นสักพัก
โอย! เกือบล้ม
ไม่เอา หยุด
แพทน้องผมกับผมโตมากับน้ํา
(เกรย์ แพท)
มีเรือทุกที่ เราทุกคนมีเรือ
(เกรย์ มัลลินส์ พี่ชายแพทริค)
เราออกไปข้างนอกได้ตลอดเวลา
เรือของแพทเป็นเรือสตัมป์น็อคเกอร์ ยาว 4.3 เมตร
ตอนกําลังโต แพทอยากได้เรือลํานั้นมาก
แบบ "ต้องมีเรือลํานี้แล้วละ"
สตัมป์น็อคเกอร์เป็นชื่อยี่ห้อ
เป็นเรือท้องแบน
สตัมป์น็อคเกอร์เหมาะกับแม่น้ําเบรเดน
ซึ่งเป็นแม่น้ําที่ตื้นมาก
เราไปตกปลากระบอก สนุกมาก
ได้เห็นปลาโผล่ออกมาจากใต้น้ํา
เพราะเราเห็นเส้นที่มันว่ายในน้ํา
สนุกทุกครั้งครับ
มันเป็นที่ที่สงบที่จะอยู่
(27 มกราคม 2013 วันอาทิตย์)
27 มกรา 2013
ฉันไปบ้านพี่สาวที่ซาราโซตา
ฉันไม่รู้ว่าวันนั้นแพทจะทําอะไรบ้าง
ปกติเขาจะมีเครื่องยนต์ท้ายเรือ ให้ซ่อมหรือปรับเปลี่ยนหลายเครื่อง
แพทอวยพรให้ฉันมีวันที่ดี หอมฉัน แล้วฉันก็ออกไป
คืนนั้นฉันกลับบ้านหกโมงครึ่งหรือหนึ่งทุ่มนี่แหละ
พอถึงบ้าน แพทไม่อยู่
แต่รถบรรทุกเขาอยู่ ฉันเลยนึกว่าเขาอยู่ที่บ้านเพื่อนบ้าน
ฉันโทรเข้ามือถือเขา
แต่แพทไม่ชอบพกมือถือ
ดังนั้นไม่ใช่เรื่องที่ต้องแปลกใจที่เขาไม่รับสาย
ฉันออกไปตามหาเขา ฉันไปดูที่บ้านเพื่อนบ้านด้วย
แต่ไม่เห็นเขา
เรามีกิจวัตรที่ทําเป็นประจํา
วันอาทิตย์เรากําหนดให้เป็นคืนทํางาน
เราเลิกประมาณหนึ่งทุ่ม
ก็เลยแปลกที่เขายังไม่กลับบ้าน
ตอนนั้นดึกขึ้นเรื่อยๆ
และฉันก็วิตกขึ้นเรื่อยๆ
แล้วฉันก็เดินไปตรงที่เก็บเรือสตัมป์น็อคเกอร์
เรือไม่อยู่
พอฉันเห็นว่าเรือสตัมป์น็อคเกอร์ไม่อยู่
ฉันรู้เลยว่าฉันต้องการความช่วยเหลือ
ฉันเลยโทรหาไมลส์ลูกฉัน
ตอนนั้นผมเรียนปริญญาตรีอยู่ที่แทมปา
ผมบอกแม่ว่าไม่ต้องกังวล
ผมว่าหนึ่งวันก่อนหน้านั้น พ่อคุยกับลุงคนใดคนหนึ่งของผม
และบอกว่าจะไปขับเรือเล่น
เอาเรือไปขับให้น้ํามันผ่านตัวเครื่องยนต์
เดี๋ยวเขาก็กลับ
เขาคือคนสุดท้าย ที่เราต้องห่วงว่าจะกลับบ้านได้มั้ย
สักพักแม่โทรมาใหม่แล้วบอกว่า "พ่อยังไม่กลับ"
ผมรู้เลยว่ามีบางอย่างแปลกหรือผิดไปจากปกติ
ผมออกจากแทมปาทันที และขับรถมาที่เบรเดนตัน
ฉันโทรหาพี่เขย
ตอนนั้นน่าจะห้าทุ่มแล้วมั้ง
ตอนคุยโทรศัพท์ฉันค่อนข้างเงียบ เพราะฉันไม่อยากขอให้เขาออกเรือตามหาแพท
แต่
เขาถามว่า "ให้ฉันออกตามหาเขามั้ย" ฉันตอบว่า "อืม ตามหาเขาที"
พวกลุงๆ ขับเรือผมมาเจอผมที่ทางเอาเรือลงน้ํา
ผมขึ้นเรือ แล้วเราก็เริ่มออกตามหา
(บ้านแพท มัลลินส์)
เรามุ่งหาที่แม่น้ําเบรเดน เพราะเรารู้ว่าเขาขับเรือสตัมป์น็อคเกอร์
ซึ่งออกแบบมาให้ล่องในน้ําตื้น
(แม่น้ําเบรเดน)
ผมว่าเป็นไปไม่ได้ ที่เขาจะขับสตัมป์น็อคเกอร์ไปที่แม่น้ําแมนาที
(แม่น้ําแมนาที)
มันเอาไว้ใช้ล่องในแม่น้ําเบรเดน
และเรืออยู่ที่นั่น
เราตามหาในเส้นทางหลัก
แต่พอไม่เจออะไร
เราก็เร่ิมหาในซอกในหลืบ ในลําธาร
หลังห้าทุ่มเราได้รับสายจากจิล มัลลินส์ ภรรยาของแพทริค มัลลินส์
ว่าเขาหายตัวไป
เขาขับเรือออกไปแล้วไม่กลับมา
(ราบัน มอส - ร้อยตํารวจโท สํานักงานนายอําเภอเทศมณฑลแมนาที)
ตอนนั้นเราถามคําถามทั่วไปสําหรับบุคคลสูญหาย
"มีปัญหาอะไรมั้ย" "เขาทิ้งโน้ตไว้รึเปล่า"
"เขาพกมือถือมั้ย"
ซึ่งตอนนั้นเขาไม่ได้พก
"ความสัมพันธ์เป็นไงบ้าง"
"มีปัญหาเรื่องเงินมั้ย"
"มีอาวุธรึเปล่า"
"สามีคุณมีอาวุธมั้ย"
พวกเขาไปตรวจดูที่บาร์เรือสองที่
แพทไม่เที่ยวบาร์
จะบนเรือหรือไม่บนเรือก็ไม่ชอบ
เราให้หน่วยทางน้ําของเราออกตามหา
เพื่อหาบุคคลที่ขับเรือแล้วสูญหายในตอนนั้น
เรารู้ว่าเพื่อนบ้านของแพทริค เห็นเขาเอาเรือออกประมาณบ่ายสามของวันนั้น
ไม่มีอะไรบ่งบอกว่ามีคนอื่นอยู่กับเขาด้วย
(บ้านแพท มัลลินส์)
เรือเขาเป็นเรือสําหรับล่องในแม่น้ํา
เราจึงมุ่งการค้นหา ไปที่แม่น้ําเบรเดนกับแม่น้ําแมนาที
(แม่น้ําแมนาที แม่น้ําเบรเดน)
หลังจากนั้นหน่วยยามฝั่งก็เข้ามาช่วย
ตีสองสี่สิบของวันที่ 28 มกรา
สํานักงานนายอําเภอเทศมณฑลแมนาที แจ้งเราว่านายมัลลินส์หายตัวไป
(รอย โครเมอร์ นาวาตรี หน่วยยามฝั่งสหรัฐฯ)
ตอนนั้นไม่รู้ว่าเขาขับเรืออยู่หรืออยู่ในน้ํา
(หน่วยยามฝั่งสหรัฐฯ)
เวลาค้นหาและกู้ภัย เราต้องแข่งกับเวลา
ยิ่งหานาน สิ่งที่กําลังหาก็อาจจะยิ่งเคลื่อนออกไปไกล
เราไม่รู้ว่าเรากําลังหาอะไรกันแน่
เรืออยู่ในลักษณะตั้งตรง เรือคว่ํา หรือคนในน้ํากันแน่
เฮลิคอปเตอร์บินเหนือบ้านเราในชุมชนทั้งคืน
ฉันกังวลมาก
มีบางอย่างผิดปกติจริงๆ
ตอนนั้นที่คิดว่าเป็นไปได้ที่สุดคือ แพทล้มป่วยหรือไม่ก็มีปัญหากับหลัง
(สตีเฟ่น โควีย์ เพื่อนครอบครัวมัลลินส์)
เขาอาจจะเจ็บหลังรึเปล่า
เราคาดว่าจะเจอเขาติดอยู่บนฝั่ง
แล้วอะไรสักอย่างหัก
ผมคิดว่าเป็นการล้มป่วยแน่ๆ
เพราะถ้าเกิดอะไรขึ้นกับเรือ
เราแทบจะไม่คิดเลย ว่าเขาจะซ่อมเรือและกลับบ้านไม่ได้
(28 มกราคม 2013 วันต่อมา)
วันต่อมาหลังจากที่แพทหายไป
สํานักงานนายอําเภอแมนาที โทรมาบอกว่าเจอสตัมป์น็อคเกอร์แล้ว
(ภาพหลักฐาน)
เรือถูกพบทางตะวันตกเฉียงเหนือ ของเอ็กมอนต์คีย์
เรืออยู่ในช่องทางขนส่ง ที่เรือบรรทุกตู้คอนเทนเนอร์หลายลํา...
(เรือของแพท)
ล่องเข้ามาเพื่อส่งมอบสินค้า
เรือไม่ควรไปอยู่ตรงนั้น
เรือออกไปไกลมาก
ไกลจากบ้านเรามาก
(เรือของแพท บ้านของแพท มัลลินส์)
ไม่เข้าใจว่าเรือไปไกลขนาดนั้นได้ยังไง
(ภาพหลักฐาน)
ข้าวของของเขาอยู่ในเรือ
แต่
เขาไม่อยู่บนเรือ
ในเรือมีเสื้อชูชีพ
แว่นตา และหมวกฟาง
แต่สมอไม่อยู่บนเรือ
และเรือน้ํามันหมดด้วย
เครื่องยนต์ถูกตั้งไม่ให้ทํางาน แต่ปุ่มสตาร์ทถูกเปิดไว้
มันบ่งชี้ว่าเรืออาจจะเคลื่อนโดยไม่ใช้น้ํามัน ในขณะที่เครื่องยนต์ไม่ได้กําลังทํางาน
ไม่มีอะไรบ่งบอกว่าเป็นที่เกิดเหตุฆาตกรรม
ไม่มีอะไรบ่งชี้ชัดเจน ว่ามีการบาดเจ็บหรืออาการบาดเจ็บรุนแรง
อาจจะเพราะบาดเจ็บทางกาย ตกเรือ
เรือใช้งานไม่ได้ แล้วเขาออกจากเรือสักที่รึเปล่า
ตอนนั้นยังไม่รู้ครับ
เราตรวจสอบแพทอย่างละเอียด เพื่อหาว่าเขามีปัญหาทางการเงิน...
เขามีปัญหารึเปล่า
ดูประวัติการโทร ดูว่าเขาติดต่อกับใคร
ประวัติเขาไม่มีจุดไหนให้กังวล
หรือมีปัญหาที่เรามุ่งเน้นได้
และอาจจะนําเราไปสู่ข้อสรุปว่า เขาหายไปเองหรือบางคนทําให้เขาหายไป
เราไม่รู้ว่าเกิดอะไรขึ้นกับแพท
พอพบเรือ พวกเขาก็คืนให้ครอบครัว
เราไปตรวจดูเรือ
ตอนแรกไม่มีอะไรดูผิดปกติ
แต่เราสังเกตุเห็นรอยสีแดงจางๆ ที่ด้านข้างของเรือ
ซึ่งก่อนหน้านั้นไม่มี
มันน่าสนใจและเป็นสิ่งที่ควรพิจารณา
แต่เราก็ไม่รู้จะมองว่าไงดี
พอพบเรือแล้ว แต่พ่อไม่อยู่ในเรือ
ทุกคนยังคงคิดว่า "เอาไงต่อ ยังไงต่อดี"
"เขาขึ้นบนบกที่ไหนสักที่รึเปล่า"
"เกาะไหนที่เรายังไม่ได้ดู"
"เกิดอะไรขึ้นกันแน่"
มีคําถามมากขึ้น แต่ไม่มีคําตอบ
กลับมาที่แพทริค
ฉันกับแพทแต่งงานกันในปี 1983
ฉันกับแพทมีลูกสองคน
คนโตชื่อเมสัน
สองปีต่อมา เราก็มีไมลส์
พ่อสอนป.4 ประมาณ 21 ถึง 22 ปี
ก่อนที่พ่อกับแม่จะได้ปริญญาโท
หลังจากนั้นทั้งคู่ก็ได้เป็นบรรณารักษ์
(โรงเรียนแพลเม็ตโต้)
โรงเรียนที่เขาสอน
เด็กๆ รักและเคารพเขามากเพราะเขาห่วงใย
(ครูมัลลินส์)
บางทีก็มีเด็กสิบหรือ 12 คน อยู่จนถึงหกโมงหรือหนึ่งทุ่ม
แต่เขาก็อยู่ด้วยและเปิดห้องสมุดไว้
เขาเข้าใจเด็ก ที่ต้องการความดูแลเป็นพิเศษนิดนึง
เด็กที่ไม่มีพ่อ
ผมมีพี่ชายน้องชายรวมกันสองคน พี่สาวน้องสาวรวมกันสองคน
เราชอบซ่อมนั่นนี่
เปลี่ยนตรงนั้นหน่อยตรงนี้หน่อย แกะออกมา แล้วประกอบใหม่
แพทเก่งทุกอย่าง
เขาเก่งมาก
เขามีระเบียบวินัยมาก เป็นคนมีวินัยมาก
โดยนิสัยแล้วเขาเป็นคนจริงจังมาก
(นายแพทย์มาร์ค ซิลเวสเตอร์ เพื่อนครอบครัวมัลลินส์)
พ่อเป็นคนยึดตามหลักการ
พ่อทําตามแบบที่ควรทํา
พ่อเป็นคนประมาณนั้น รอบคอบมาก
โคมไฟตั้งโต๊ะโคลแมน
แพทมีชีวิตที่ดี เขามีชีวิตชีวา
- หวัดดีจิล - หวัดดีจิล
และตอนนั้นเขาใกล้จะได้เกษียณแล้ว
และตั้งตารออนาคตของเขา
คืนนี้ครอบครัวสิ้นหวังเพราะเขายังคงสูญหาย
คาดการณ์ว่าเขาอาจจะตกเรือ นานก่อนที่พวกเขาจะพบเรือ
ทีมกู้ภัยจะยังคงค้นหาต่อไป
แม้อันตรายจากภาวะตัวเย็นเกิน จะทําให้โอกาสรอดชีวิตมีน้อย
หลังจากพบเรือแล้ว เรายังคงค้นหาต่อ
เพราะเรากําลังหาคนในน้ํา
ตอนเราเจอเรือเปล่า เราได้เบาะแสที่ดีที่สุด
เราย้อนกลับเส้นทางเดิม และหาว่าคนที่เรากําลังค้นหาอยู่ตรงไหน
ถ้าดูจุดที่พวกเขาเจอเรือ มันห่างจากชายฝั่งประมาณ 14 กิโล
มันคือมหาสมุทรเปิดในอ่าวเม็กซิโก
(เรือของแพท)
เวลาเราเจอเรือที่ไม่มีคนอยู่ในที่แบบนี้
สิ่งที่เราพยายามทําคือ
หาว่าเรือออกมาจากจุดไหน และต้องเป็นจุดที่เป็นไปได้ที่สุด
โดยใช้ข้อมูลกระแสน้ําบริเวณพื้นผิวกับลม
เราใช้วิธี "เคลื่อนที่ย้อนกลับ"
คืนนั้นลมพัดมาจากทางตะวันออก
บวกกับกระแสน้ําที่เคลื่อนออกจากชายฝั่ง
เราประเมินว่าเรือ อาจจะเคลื่อนออกจากที่ไหนสักที่
ตรงด้านล่างของอ่าวแทมปา
(เรือของแพท - อ่าวแทมปา)
การหาคนคนหนึ่งนานขึ้นเป็นสิ่งที่ท้าทายมาก
หลังจากเจอเรือเปล่า เราไม่ได้ชะลอการค้นหาแต่อย่างใด
หลังพบเรือสตัมป์น็อคเกอร์
มันเป็นสัปดาห์ที่นานมาก กับการรอที่จะได้รู้ว่าจะหาแพทเจอมั้ย
หวังว่าจะเจอเขาแบบยังมีชีวิตอยู่
และภาวนาว่าจะหาเขาเจอ
เพราะอย่างน้อยคําตอบก็คือคําตอบ
(5 กุมภาพันธ์ 2013 เก้าวันหลังจากแพทหายไป)
หลังจากที่พวกเขาหาเรือเจอ
และเขายังคงสูญหาย...
(เจฟฟรีย์ เพจ กัปตันเรือตกปลา)
ผมตกปลาทุกวัน
ผมเป็นผู้แนะนําการตกปลาในน้ําเค็มเต็มเวลา
ผมเช่าเรือขับเข้าไป
ตอนเรากําลังเข้าใกล้เอ็มเมอร์สันพ้อยท์
ลูกค้าคนหนึ่งถามว่า "กัปตันๆ ตรงนั้นคืออะไร"
แล้วผมก็เห็นเหมือนเป็นศพ แต่ไม่แน่ใจ
เราค่อยๆ เข้าไปหาเขา
แล้วก็ใช่เลย
ผมแบบ "ทุกคน เขาคือครูมัธยมคนนั้น"
พวกเขาเจอเรือที่ทางเหนือของเอ็กมอนต์
ผมรู้ว่าเขาจะต้องลอยขึ้นมา
และเขาก็ลอยขึ้นมาจริงๆ
(จุดที่เจอเรือแพท - จุดที่พบศพแพท)
ผมสังเกตเห็นว่าเขาใส่เสื้อยืด
กางเกงยีนส์สีน้ําเงิน เข็มขัด
รองเท้าข้างหนึ่งหาย มันหลุดออกจากเท้า
ทุกอย่างสะอาดหมดจด
ขนบนแขนเขา มือเอย
นาฬิกาข้อมือ กระเป๋าตังค์ในกระเป๋ากางเกง
แต่มีเชือกพันรอบตัวเขา
พันอย่างดี พันแบบตั้งใจ
ใต้แขน รอบคอ ผ่านตรงหน้าอก
เชือกหย่อนลงไปในน้ํา และมีสมอเล็กๆ ปักกับทราย
ผมว่าลึกสุดหนึ่งถึง 1.8 เมตร
ถึงข้างล่างสุดที่เป็นทราย
ผมไม่ได้พลิกตัวเขาและแตะตัวเขาเลย
ด้วยความที่น้ําใสมาก
ผมเลยมอง แล้วผมก็เห็นใบหน้า
แต่ไม่เห็นจมูกหรือหน้าเต็มๆ
สภาพคล้ายสปาเก็ตตี้
อธิบายได้ดีสุดแค่นี้จริงๆ
ผมโทรหาหน่วยลาดตระเวนทางน้ําฟลอริดา
เจ้าหน้าที่ของพวกเขาไปถึงที่นั่นภายใน 40 นาที
วันที่ 5 กุมภา ฉันได้รับสาย...
บอกว่าเจอศพ
ศพแพท
มันสะเทือนใจมากเลย
ผมหาในทุกบริเวณที่พวกเขาเจอแพท
มันเป็นที่ที่ผมคุ้นเคยมาก
ผมคิดเรื่องนี้บ่อยมาก ตกลงผมอยากหาเขาให้เจอรึเปล่า
ก็ดีแล้วครับ
ผมไม่จําเป็นต้องหาเขาให้เจอ
ผมว่าเป็นเพราะโชค
เป็นเพราะโชคมากกว่า
ผมจําได้ตอนที่พวกเขาเจอศพพ่อ
ตอนนั้นคิดว่าโชคดีจัง
และโชคดีที่ผมมีพ่อในชีวิตนานถึงขนาดนั้น
เพราะมีหลายคนที่ไม่มีพ่อ
มันเป็นอะไรที่...
น่าเศร้าครับ
น่าจะได้มั้ง
ได้
(ศูนย์ชันสูตร เทศมณฑลแมนาที)
ตอนที่เราเห็นศพครั้งแรก
(ด้านหน้า)
ศพใส่เสื้อผ้าทั้งตัว
แต่รองเท้าข้างหนึ่งหายไป
โดยมีเชือกกับสมอพันรอบตัว
(ภาพชันสูตร)
ศพเน่าเปื่อยในระดับปานกลาง
ซึ่งสอดคล้องกับสภาพศพ ที่อยู่ตรงนั้นแปดหรือเก้าวัน
(นายแพทย์รัสเซลล์ เวก้า แพทย์ชันสูตร - เทศมณฑลแมนาที)
แต่เจาะจงให้เหลือน้อยลงไม่ได้เลย
(รายงานชันสูตร)
เห็นได้ชัดว่ามีการบาดเจ็บที่ศีรษะอย่างรุนแรง
กะโหลกด้านซ้ายทะลุหกที่
และที่กะโหลกด้านขวาทะลุใหญ่กว่าหนึ่งที่
นี่คือลักษณะของการโดนยิงโดยปืนลูกซอง ที่มีกระสุนหัวตะกั่ว
กระสุนยิงมาจากด้านขวา
จากขวาไปซ้ายอย่างแน่นอน
เฉียงขึ้นนิดนึง และไปทางข้างหลังนิดนึง
แล้วทะลุออกทางนี้
ในกรณีเราไม่รู้ ว่าเป็นการฆ่าตัวตายหรือฆาตกรรม
ปัจจุบันเราเลยเขียนลงในรายงาน ว่าพฤติการณ์ที่ตายได้ไม่สามารถระบุได้
(ไม่สามารถระบุได้)
แต่แขนไม่ถูกมัด
ผมจึงพิจารณาด้วยว่าอาจจะเป็นการฆ่าตัวตาย
มีความเป็นไปได้ที่สมเหตุสมผล
(ไม่สามารถตัดความเป็นไปได้ ที่อาจจะเป็นการทําร้ายตัวเอง)
(หรือการประทุษร้าย)
เราเจอกันที่สํานักงานชันสูตร
เจ้าหน้าที่ชันสูตรศพบอกเราว่า เขาค่อนข้างเอียงไปทางฆ่าตัวตาย
เขาบอกว่าถ้าเป็นฆาตกรรม เชือกจะผูกอีกแบบ
ฉันก็แบบ "โอเค งั้นมาดูกัน เป็นการฆ่าตัวตายเนอะ"
ฉันหาเหตุผลคิดว่า สิ่งที่พวกเขาบอกเป็นความจริงไม่ได้จริงๆ
ผมชื่อลี วิลเลียมส์
ผมเป็นนักข่าวเชิงสืบสวน ที่เฮรัลด์ทริบูนในซาราโซตา
สํานักงานนายอําเภอบอกว่าเป็นการฆ่าตัวตาย ก่อนที่แพทจะถูกดึงขึ้นจากน้ํา
ตั้งแต่นั้นพวกเขาก็กดดันจิล...
(ลี วิลเลียมส์ อดีตบรรณาธิการข่าว)
ให้ยอมรับว่าสามีเธอฆ่าตัวตาย
ตอนสัมภาษณ์เจ้าหน้าที่บังคับใช้กฎหมาย เกี่ยวกับเรื่องนี้
พวกเขาพยายามทําให้ผมเชื่อว่า เป็นการฆ่าตัวตาย
พวกเขาพยายามโน้มน้าวให้ผมไม่ยุ่งกับคดีนี้
เพราะมันเป็นการฆ่าตัวตาย
และแบบนั้นอาจจะดีที่สุดสําหรับครอบครัวนั้น
ข้อสันนิษฐานของตํารวจ ที่บอกว่าเป็นการฆ่าตัวตายคือ
เขาเอาเชือกพันรอบตัว
แล้วเอาผูกไว้กับสมอ
แล้วนั่งอยู่ขอบเรือสตัมป์น็อคเกอร์
หลังจากนั้นยิงตัวเอง
แล้วก็ตกเรือ
มันจะเป็นแบบนั้นได้ยังไง
ทําไมถึงสันนิษฐาน...
ว่าเป็นการฆ่าตัวตายทั้งๆ ที่พฤติการณ์เป็นแบบนั้น
เรามองว่าไม่สมเหตุสมผลเลย
ฉันตกใจมากตอนที่เรารู้ว่าแพท เสียชีวิตจากบาดแผลที่เกิดจากการโดนยิง
เราไม่เคยมีปืนในบ้าน
แพทไม่สนใจปืนเลย
สํานักงานนายอําเภอเทศมณฑลแมนาที ตรวจสอบบัญชีธนาคารของเขา
เขาไม่เคยเบิกเงินไปซื้อปืนลูกซอง
เขาไม่มีปืนลูกซอง ไม่เคยครอบครอง
ไม่เคยมีกระสุนปืนลูกซอง
พวกเขาตรวจสอบผู้ขายในท้องถิ่น
ผมโทรหาคนขายปืนในท้องถิ่น
ไม่มีใครเคยขายปืนให้แพท มัลลินส์
ไม่มีโน้ตหรืออะไร ที่จะทําให้เราสรุปได้ว่าเป็นการฆ่าตัวตาย
จากชีวิตของแพทและบุคลิกเขา
ผมว่าการฆ่าตัวตายไม่ใช่สิ่งที่เขาจะเลือกทํา
ก่อนที่พ่อจะขับสตัมป์น็อคเกอร์ออกไปในวันนั้น
ผมว่าพ่อซื้อแว่นตาเชื่อมเหล็กลดราคา
ซึ่งวันนั้นพ่อไม่ได้จําเป็นต้องใช้หรือกะว่าจะใช้
แต่ราคาโอเค พ่อซื้อมาเผื่อได้ใช้ทีหลัง
พ่อวางแผนเผื่อวันข้างหน้าตลอด
เขาตื่นเต้นกับอนาคต
เขาอยากเป็นปู่มาก
มันเป็นเรื่องที่เขาคิดอยู่เสมอ
จริงๆ เดือนมิถุนาของปีนั้น เราต้องฉลองวันครบรอบ 30 ปีของเรา
มีเรื่องดีๆ มากมายเกินกว่าที่จะลาโลก
อีกอย่างที่ไม่สมเหตุสมผล คือการผูกของเชือกตอนเจอศพ
พ่อหรือคนขับเรือไม่มีทางผูกเชือกเป็นปมแบบนั้น
ปมเชือกแบบนั้นไม่ใช่ปมที่เขาจะเลือกผูก
ถ้าพ่อฆ่าตัวตายจริง ผมว่าพ่อผูกปมดีๆ สักปมก็เอาอยู่แล้ว
สํานักงานนายอําเภอบอกฉันซ้ําๆ ว่า
"มันไม่ใช่ฆาตกรรมแน่นอน เพราะมือแพทไม่ได้ถูกมัด"
ทําไมต้องมัดเชือกที่มือ ถ้าเขาอาจจะถูกฆ่าก่อนหน้านั้นอยู่แล้ว
โดนมัดขนาดนั้น แพทต้องหมดสติหรือไม่ก็เสียชีวิตก่อนแล้ว
(สํานักงานนายอําเภอเทศมณฑลแมนาที)
มีอยู่ครั้งหนึ่ง เจ้าหน้าที่สืบสวนคนหลักโทรมาขอให้ฉันมีเหตุผล
เจ้าหน้าที่บอกด้วยว่าถ้ามีคนฆ่าแพทจริง คนคนนั้นต้องเอากระเป๋าตังค์เขาไปด้วย
ฉันไม่รู้ว่าทําไมถึงมีคนฆ่าสามีฉัน
แต่ฉันว่าแพทคงไม่ถูกฆ่า เพราะเงินแปดดอลลาร์ที่เขามีแน่
(ปี 2021 ครอบครัวมัลลินส์ ขอให้ผู้เชี่ยวชาญด้านนิติเวช)
(มาช่วยตรวจสอบข้อสันนิษฐาน ที่ว่าแพทฆ่าตัวตาย)
ฉันอยากให้คุณพันเชือกรอบตัวแบบเดียวกัน
ผูกปมเชือกแบบเดียวกับ...
ฉันชื่อลอรี เบเกอร์
ฉันเป็นศาสตราจารย์ ด้านมานุษยวิทยาและนิติวิทยาศาสตร์ค่ะ
ตอนแรกที่ฉันได้รับสายเกี่ยวกับคดีแพทริค มัลลินส์
ฉันได้ข้อมูลมาว่ามันไม่มีความชัดเจน ว่าเป็นฆาตกรรมหรือการฆ่าตัวตายกันแน่
เขาถูกยิงด้วยปืนลูกซอง
แต่ไม่พบศพเขาบนเรือ
และไม่พบปืนลูกซองบนเรือ
แค่เขาถูกเชือกพันรอบตัวแบบนั้นก็แปลกแล้วค่ะ
ฉันไม่เคยเห็นอะไรแบบนี้ในกรณีฆ่าตัวตาย
- รอบเอวนะฉันว่า - โอเค
เราจําลองสถานการณ์ฆ่าตัวตาย
โดยให้ผู้ชายที่เป็นผู้ใหญ่มัดตัวเอง
แล้วอยู่ตรงขอบเรือโดยที่เชือกผูกไว้กับสมอ
ทีนี้จะถือปืนยังไง ในเมื่อรู้อยู่แล้วว่าวิถีกระสุนเป็นยังไง
เขานั่งบนเรือยังไง ให้แน่ใจว่าจะตกลงไปในน้ําแน่ๆ
พร้อมกับปืนลูกซอง
ในขณะที่ตัวผูกไว้กับสมอ
โยนสมอลงไปในน้ําเลยค่ะ
มันดึงค่อนข้างแรง
- ใช่ - โอเค
ในกรณีนี้มุมแปลกมาก
มันไม่ใช่มุมที่จะยิงเวลาฆ่าตัวตาย
โดยทฤษฎีแล้ว ถ้าปืนมีลํากล้อง 18 นิ้วแบบปืนลูกซองยุทธวิถี
มันหนักจะตาย จับก็ยาก
เราต้องเอาปืนจ่อแนบตรงบริเวณที่เราจะยิง
แต่ที่น่าสนใจคือ
พอเราดูที่กะโหลก ไม่เห็นมีจุดดําๆ เลย
ถ้ายิงประชิดติดผิวหนังจริงก็ต้องมีรอยอะไรบ้าง
การที่ไม่ได้ยิงประชิดผิว โดยใช้ปืนที่ลํากล้องยาวขนาดนั้น
มันเป็นไปไม่ได้เลยที่จะเกิดขึ้นในลักษณะนั้น
จากประสบการณ์เรา ส่วนใหญ่คนที่ยิงตัวตายจะยิงประชิดผิว
ปากอาวุธจะประชิดผิวเลยตอนยิง
แต่ในกรณีนี้ที่บาดแผลอยู่ด้านข้างศีรษะ
ผมไม่เคยเห็นการฆ่าตัวตาย โดยยิงที่ตรงนั้นมาก่อน
ถ้าถือปืนแบบนี้ กระสุนจะยิงเข้าตรงกรามตรงนี้
ต้องไม่เอียงมาก มันจะได้...
จริง ตําแหน่งแปลกๆ
- ถือแปลกๆ - ไม่ธรรมชาติ
หลังจากยิงที่ศีรษะแล้วเกิดบาดแผล
เลือดจํานวนหนึ่งจะต้องตกบนเรือทันที
แทบจะเป็นไปไม่ได้ ที่ยิงแบบนั้นแล้วไม่มีเลือดบนเรือเลย
หลังพบศพ เรากลับไปที่เรือของแพทริค
เราใช้สารเรืองแสงตรวจหาคราบเลือด
โชคไม่ดี เราไม่เจอคราบเลือดเลย
ไม่ว่าเหตุการณ์ที่เกิดขึ้นคืออะไร เลือดอาจจะไม่ได้ตกบนเรือ
ณ ตอนนั้นยังไม่สามารถระบุไม่ได้
เราไม่มีข้อมูลพอ ที่จะสรุปอย่างชัดเจนในประเด็นนั้น
ฉันมองข้ามไม่ได้จริงๆ
ขนาดตอนเรายืนที่นั่นในตอนนั้น วันนั้นลมไม่ได้พัดแรงเลยตอนอยู่บนน้ํา
ลมแทบไม่มี
แต่ก็มีลมพัดอยู่
ด้วยลมที่พัดกับปริมาณละออง
จากการบาดเจ็บสาหัส ที่เกิดขึ้นจากการโดนกระสุนยิง
มันท้าทายมาก ที่จะทําอะไรแบบนั้นโดยไม่ทิ้งวัตถุพยานเลย
การที่ไม่มีวัตถุพยานเลย
สําหรับฉันมันทําให้ความเป็นไปได้ ที่เหตุการณ์เกิดขึ้นในเรือมีน้อยลง
เขาไม่ได้ถูกฆ่าบนเรือแน่นอน
ไม่มีหลักฐานทางชีววิทยาในเรือเลย
เขาถูกฆ่าที่อื่น
ซึ่งคนที่มีเหตุผล จะต้องสรุปว่ามันไม่ใช่การฆ่าตัวตาย
มันคือฆาตกรรม
สิ่งที่ฉันว่าเห็นแล้วงงตอนฉันดูรูปถ่ายคือ
ไม่มีอะไรบ่งชี้เลย
ว่ามีสัตว์แทะหรือกัดร่างกายเขา
ในขณะที่ร่างกายเขาอยู่ในน้ําเกือบสิบวัน
(ภาพชันสูตร)
หลังจากโดนยิงที่หัวแล้วเกิดแผล
เลือดจะต้องไหลออกมาเยอะมาก
ภายในไม่กี่นาที เราจะเริ่มเห็นอะไรสักอย่างในน้ํากัดหรือแทะ
เราไม่เห็นว่ามือเขาโดนอะไร
เวลามีแผลเปิด
ฉลามจะได้กลิ่น ตั้งแต่ 400 เมตรจนถึง 800 เมตรเลย
แล้วตรงนั้นมีฉลามเยอะมาก
ขนาดแถวนี้ยังมีจระเข้เลย
แหล่งน้ําตรงนี้มีสัตว์เยอะจะตาย
มันทําให้ฉันสงสัยว่า
"เขาอยู่ในน้ําสิบวันจริงเหรอ"
มันทําให้ผมสงสัย
ว่าพ่ออยู่ที่อื่นหลายวันก่อนจะไปอยู่ในน้ํารึเปล่า
พ่อถูกขังที่ไหนสักที่บนบกรึเปล่า
ไม่มีใครรู้
ข้อสันนิษฐานของผมเองคือ เขาเจออะไรสักอย่างในแม่น้ําที่เขาไม่ควรเห็น
อาจเป็นเพราะ เขาอยากเป็นพ่อพระเข้าไปช่วยใครรึเปล่า
ข้อสันนิษฐานนี้สมเหตุสมผลที่สุด เพราะเขาเป็นคนแบบนั้น
ถ้าพ่อผมเห็นเรือใครมีปัญหาเรื่องเครื่องยนต์
ผมค่อนข้างมั่นใจว่าพ่อจะเข้าไปช่วย
ตอนเจอเรือ เครื่องยนต์ดับแบบเกียร์ว่าง
และน้ํามันหมด
มันบ่งบอกว่ามีการหยุดพัก ในขณะที่พ่อกําลังทําอะไรสักอย่าง
พ่อผมจะเปิดเครื่องยนต์ทิ้งไว้ ถ้าไม่ได้จะหยุดนานๆ
เราจะดับเครื่องยนต์แบบเกียร์ว่าง
เวลาจะเข้าเทียบท่า หรืออยากหยุดดูอะไรสักอย่าง
ในความคิดผมนะ
แพท มัลลินส์อยู่บนเรือ แล้วเห็นอะไรบางอย่างที่ไม่ควรเห็น
แล้วโดนฆ่าเพราะแบบนั้น
เราต้องถามตัวเองนะว่า "เราจะฆ่าคนคนหนึ่งเพราะอะไร"
เห็นคนกําลังขนยาหรือของเถื่อนรึเปล่า
เบรเดนตันและแม่น้ําเบรเดน เป็นสถานที่ที่น่าไปพักผ่อนหย่อนใจ
แต่บางคนก็ใช้แม่น้ํานั้นเพื่อวัตถุประสงค์ที่ไม่ดี
เรือยนต์ถูกขโมยหลายครั้ง
มีคนตกปลาโดยผิดกฎหมาย
และผมได้ยินมาว่ามีการขนยาตามแม่น้ําเส้นนั้น
เรือของแพทถูกพบกลางอ่าว
อย่างแรกเลยนะ แพทไม่เคยขับสตัมป์น็อคเกอร์ไปที่อ่าว
ผมว่าคนที่ฆ่าเขาเอาเรือไปทิ้งไว้ตรงนั้น
(เรือแพท - ศพแพท - บ้านแพท มัลลินส์)
พวกเขาอาจจะเอาเรือไปทิ้งตรงนั้น
หรือไม่ก็พ่วงไปที่นั่นแล้วตัดเชือก
ตอนนี้เรากําลังจะผ่านสะพานรถไฟซีเอสเอ็กซ์
การที่สตัมป์น็อคเกอร์ไปลอยอยู่ตรงที่พวกเขาพบ
มันจะต้องผ่านสะพานนี้ก่อน
มีกล้องติดอยู่บนสะพาน ที่บันทึกภาพเรือทุกลําที่วิ่งผ่าน
ดังนั้นกล้องจะต้องจับภาพสตัมป์น็อคเกอร์ กับพ่อผมตอนกําลังผ่านได้
ถ้าพ่อขับสตัมป์น็อคเกอร์ผ่านตรงนี้
ยังไงดูแล้วก็ต้องรู้
เขาอยู่คนเดียว อยู่กับเพื่อน หรือ...
เขาพ่วงเรืออยู่รึเปล่า
เขากําลังช่วยใครอยู่รึเปล่า
หรือมีใครพ่วงเขาอยู่รึเปล่า
เราหวังที่จะเห็นเรือสตัมป์น็อคเกอร์ผ่านตรงนั้น
มันจะเป็นข้อมูลที่มีประโยชน์มาก
(สํานักงานนายอําเภอเทศมณฑลแมนาที ศูนย์ปฏิบัติการ 202)
เราได้วิดีโอมา
ไม่นานหลังจากที่เหตุการณ์เกิดขึ้น
โชคไม่ดีที่เจ้าหน้าที่ของเอสซีเอ็กซ์ ดาวน์โหลดไฟล์วิดีโอเสียมา
เรากลับไปครั้งที่สอง
ไปครั้งที่สองก็ยังเสีย
(การดาวน์โหลดล้มเหลว)
น่าผิดหวังมาก
ผมท้อแท้มากที่มันกลายเป็นทางตันทันที
เพราะวิดีโอนั้นสําคัญกับเรามาก
มันน่าท้อแท้ใจ
เราไม่มีข้อเท็จจริง ไม่มีคําตอบ
มีแต่ข้อสันนิษฐาน
แต่ผมเชื่อว่าเขาถูกฆ่า
มีคนฆ่าเขา
ใครฆ่านี่แหละตอบยากมาก ผมว่านะ
ตอนเริ่มสืบสวน เราคุยกับคนให้มากที่สุด
เดม่อน เครสต์วูด เพื่อนสนิทของพี่ชายแพทริค
รู้จักแพทริคและถูกสัมภาษณ์หลายครั้ง
เดม่อนเป็นเพื่อนของครอบครัว
ผมรู้จักเขาตอนรวมญาติ
ในวันระลึก เราจะเจอครอบครัวและเพื่อนของครอบครัว
เล่นกีฬาทางน้ําด้วยกันและสนุกเฮฮา
โอเค
พ่อผมไม่ได้สนิทกับเดม่อน
เขารู้จักกับครอบครัวผ่านลุง
ผมเจอเดม่อนในปี 1989 หรือ 1990 นี่แหละ
แล้วก็กลายเป็นเพื่อนสนิทกัน
เขามีร้านอาหารเป็นของตัวเองอยู่พักหนึ่ง
และเป็นเชฟมากฝีมือ
เดม่อนเป็นคนน่ารัก
ผมเจอเขา ตอนนั้นผมอายุประมาณ 12
เขาแก่กว่าผมสองปี
เขาเป็นคนน่ารัก พึ่งพาได้ และน่าชื่นชม
แต่หลังจากที่แพทหายไป
พฤติกรรมของเดม่อนก็เปลี่ยนไปอย่างเห็นได้ชัด
เดม่อนเสียใจมาก
ตอนแพทหายตัวไป และถูกสันนิษฐานว่าเสียชีวิตแล้ว
เสียใจเกินพอดี
เขาร้องไห้หนักมาก
แล้วร้องไห้สะอื้นแบบควบคุมไม่ได้
ช่วงแรกเขามาบ้านในบางครั้ง
ผมว่าผมไม่เคยเห็นด้านนั้นของเขามาก่อน
หลังจากที่แพทตาย
เดม่อนบอกฉันว่า
เขามองไปตามแม่น้ําแมนาทีหลายครั้ง
และทั้งร้องไห้ทั้งสะอื้นหลายชั่วโมง
เขารู้จักพ่อผม
พวกเขารู้จักกัน
แต่ไม่ใช่เพื่อนสนิทที่รู้จักกันมานาน ที่เราคาดว่าจะต้องเห็นปฏิกิริยาเบอร์นั้น
เดม่อนทําตัวผิดปกติมาก
ถามตลอดว่า "ถ้ามีอะไรเกิดขึ้น นายจะยังเป็นเพื่อนฉันมั้ย"
"นายจะอยู่เคียงข้างฉันมั้ย"
พวกเราไม่มีใครรู้ว่าเพราะอะไร
แพทถูกฆ่าในเดือนมกรา
ผมกับภรรยา รวมถึงคนอื่นๆ ด้วย
เราทุกคนสังเกตเห็นว่า เดม่อนจะสติแตกทุกๆ เดือนมกรา
อย่างกับถูกตั้งโปรแกรม
หลังจากที่แพทเสีย
มันทําให้รู้สึกคาใจ
ที่เขารู้มากกว่าที่เขาบอก
ในที่สุดเดม่อนก็บอกอ้อมๆ ว่าเขาเสพยาไอซ์
มาร์คเป็นจิตแพทย์ เขาบอกว่า "เราต้องจับตาดูเดม่อน"
งานผมคือตั้งใจดูพฤติกรรม
เขาหวาดระแวงขึ้นเรื่อยๆ
หุนหันพลันแล่น
มีหลายครั้งที่พฤติกรรมผิดปกติและสุดขั้ว
ซึ่งทําให้เราทุกคนกังวล
วันระลึกหลังจากที่พ่อผมเสีย
ครอบครัวและเพื่อนๆ ของครอบครัวรวมตัวกัน
เดม่อนเดินมา
แล้วผมเห็นเดม่อนผูกเชือกติดกับสุนัขเขา
แล้วก็พันเชือกรอบตัวเอง
ลักษณะการผูกเป็นแบบเดียวกับที่อยู่บนตัวแพทเป๊ะ
มันเป็นอะไรที่...
ทําให้กังวลมาก
เชือกเดินเรือคือสิ่งที่ทําให้กังวลใจ
พันรอบเอว
เราตกใจกันเลยทีเดียว
ตอนนั้นเราเข้าไปคุยกับเขาเรื่องนี้เลย
"นี่
เป็นอะไร ทําตัวแปลกๆ"
แต่เขาไม่ได้อธิบาย
มีอีกอย่างที่ทําให้เขา มีความเกี่ยวข้องกับคดีมากขึ้น
(ภาพหลักฐาน)
หลังจากพบเรือ ผมเห็นว่าที่ด้านข้างของเรือสตัมป์น็อคเกอร์
มีรอยสีแดง
แล้วเราก็เห็นว่าเรือของเดม่อนมีลายสีแดง
เดม่อนอาศัยอยู่ตรงที่ที่เขา จอดเรือไว้ในแม่น้ําแมนาที
ใกล้ๆ กับปากอ่าวแทมปา
ศพแพทถูกพบในบริเวณนั้น
(ศพแพท บ้านเดม่อน)
เดม่อนมีพฤติกรรมแปลกๆ
รอยสีแดงทําให้มีความเป็นไปได้ ที่เดม่อนอาจจะเกี่ยวข้องกับคดี
มันคือส่ิงที่เราอาจจะควรตรวจสอบด้วย
ตํารวจต้องการตัวอย่างจากเรือของเดม่อน
ซึ่งตํารวจรู้ว่าเรือมีสีแดง
แต่ถูกเดม่อนปฏิเสธ
เขาปฏิเสธกับเราว่าไม่ได้เกี่ยวข้อง
และไม่รู้ว่าเกิดอะไรขึ้นกับแพท
มันไปจนถึงจุดที่เขาไม่คุยกับเรา
เราไม่มีข้อมูลให้สืบสวนต่อ ว่าเขาเกี่ยวข้องรึเปล่า
เพราะไม่มีพยานแม้แต่คนเดียว
แล้วมันก็หยุดลง ไม่มี...
การพยายามจะคุยกับเดม่อนต่อ
หรือเอาแผ่นสีจากเรือของเขา
เดม่อนเสียชีวิตวันที่ 5 เมษา 2017
ประมาณสี่ปีครึ่งหลังจากที่แพทตาย
เขาเสพยาเกินขนาด
และเหมือนจะเป็นยาไอซ์
ตอนนั้นเขาอายุ 48
เป็นอีกเหตุการณ์ที่กระทบจิตใจ
เพราะเราหวังว่าเดม่อนจะบอกเราว่า
เขารู้อะไรบางอย่าง
หลังจากที่เดม่อนเสียชีวิต
ลูกสาวเขาอนุญาต ให้เอาตัวอย่างแผ่นสีจากเรือเขาไปได้
เพื่อเอาไปตรวจดูว่า ตรงกับที่อยู่ด้านข้างของสตัมป์น็อคเกอร์มั้ย
(เรือเดม่อน - เรือแพท)
เราคิดว่านี่แหละคือใบเบิกทาง จะต้องคืบหน้าแน่
ผลตอบรับที่เราได้จากกรมตํารวจคือ
"ตรงกัน แต่ไม่สําคัญ"
ในรายงานที่ส่งกลับมาเขียนว่า
"ไม่สามารถตัดความเป็นไปได้ ว่ารอยเปื้อนสีแดงบนเรือเหยื่อ
อาจจะมาจากเรือลําดังกล่าว"
ในรายงานเขียนแบบนี้เป๊ะ
สีแดงที่ติดอยู่บนเรือ เป็นสีแดงที่เหมือนกับที่ขายทั่วๆ ไป
บอกไม่ได้ว่ายี่ห้ออะไร
ผมเอาเข้าห้องแล็บเพื่อหาว่ามันมาจากไหน
พวกเขาทําให้การตรวจนั้นดูไม่สําคัญ โดยพูดว่าปีนั้นมีสีผลิตออกมาเยอะมาก
ดังนั้นไม่มีประโยชน์ที่จะหาแหล่งที่มา
แต่ฉันรู้สึกว่ามีประโยชน์ที่จะหาแหล่งที่มา
ผมว่ามันหมายถึงอะไรสักอย่าง
มันแทบเป็นไปไม่ได้ ที่อะไรสักอย่างจะถูกับเรือลํานั้น
แล้วสีที่เปื้อนตรงกับสีที่อยู่บนเรือของเดม่อน
ดูจากพฤติกรรมแปลกๆ ของเดม่อน
บวกกับการที่เขาคิดอยู่แต่เรื่องที่แพทตาย
ฉันรู้สึกว่าเดม่อน
รู้ว่าเกิดอะไรขึ้นกับแพท
มีข้อสันนิษฐาน ว่าพ่อมีปฏิสัมพันธ์กับเดม่อนแบบไหนบ้าง
ที่ทําให้สุดท้ายพ่อถูกฆาตกรรม
เขาอาจจะขับเรือไป แล้วเห็นเรือของเดม่อนลอยอยู่
แต่ไม่ได้ดับเครื่องยนต์
แล้วเขาก็ตรงเข้าไปหา
เพื่อช่วยเหลือ
ผมไม่รู้ด้วยซ้ําว่าเดม่อนเอาเรือออกไปมั้ย
หรือบางคนอาจจะเอาเรือเขาออกไปก็ได้
ผมไม่มีสถานการณ์ที่เป็นไปได้ ที่จะปะติดปะต่อทั้งหมดนี้เข้าด้วยกัน
ผมว่าเป็นไปได้หมด
จากการสืบสวนของเรา
เรามีคําถามมากกว่าคําตอบ สําหรับสิ่งที่เกิดขึ้นในวันนั้น
เราอยากช่วยครอบครัวนั้นให้ได้ โดยหาคําตอบเพื่อช่วยให้พวกเขาหายคาใจ
เราไม่รู้ เราเลย...
มันคือการสืบสวนกรณีคนตาย
เราไม่รู้ว่าเกิดอะไรขึ้น
ส่วนใหญ่เวลาเราเจอคดีฆาตกรรม มันมักจะมีข้อมูลประกอบที่สื่อว่า...
มีสาเหตุ แรงจูงใจ หรืออะไรสักอย่าง
แต่นี่ไม่มีหลักฐานการปล้น
อีกด้านหนึ่ง
ปัจจัยที่สําคัญที่สุด ในการเก็บการฆ่าตัวตายไว้พิจารณาคือ
การผูกเชือกแปลกๆ บนร่างกาย
มันผูกในแบบที่อาจจะเอาไว้มัดตัวเอง
ในความคิดเรา สิ่งนั้นทําให้ยังต้องพิจารณา ว่าอาจจะเป็นการฆ่าตัวตาย
ดังนั้นการที่ไม่สามารถพูดได้แบบมั่นใจ ว่าเป็นไปได้มากกว่าที่จะเป็นการฆาตกรรม
หรือเป็นไปได้มากกว่าที่จะเป็นการฆ่าตัวตาย
เราต้องพิจารณาว่าเป็นไปได้ทั้งสองอย่าง
เราจึงเหลือตัวเลือกเดียว ในการระบุพฤติการณ์ที่ตาย
"ระบุไม่ได้"
ฉันว่าครบหนึ่งปีแล้วที่ฉันเริ่มติดใบปลิว
เพราะเราไม่ใกล้จะได้คําตอบเลย
มีคนโทรหาฉันบ้าง
แต่ฉันว่าเรา ไม่ได้ข้อมูลอะไรที่เป็นประโยชน์จริงๆ
แต่มีสองสายที่โทรเข้าสํานักงานนายอําเภอด้วย
(เงินรางวัล 20,000 ดอลลาร์)
อย่างที่พี่ชายคนหนึ่งของแพทบอกฉัน
แพทจะไม่ชอบการกระทํานี้เอามากๆ
เขาจะต้องไม่ชอบสิ่งที่ฉันกําลังทํา
เพราะเขาชอบอยู่เงียบๆ
เขาไม่ต้องการหรือชอบให้คนสนใจ
แต่แพทไม่จําเป็นต้องตายไง
คนที่ทําแบบนั้นคือภยันตราย...
สําหรับทุกคน
เก้าปีต่อมา
ผมรู้สึกว่าใครสักคนจะต้องมีคําตอบ
เราต้องมีความหวัง
เราก็เห็นอยู่ว่า มีคดีปริศนาตั้งหลายคดีที่หลายสิบปีต่อมาไขได้
อะไรแบบนั้นอาจจะเกิดขึ้นก่อนเราตาย
ลูกฉันจําเป็นต้องรู้ว่าเกิดอะไรขึ้นกับพ่อพวกเขา
มันไม่ใช่เรื่องราวที่สวยงาม และมันไม่มีข้อสรุป
เรายังไม่มีคําตอบ
แต่ฉันก็ยังพยายามเหมือนเดิม
(ถ้ามีข้อมูลเกี่ยวกับการตายปริศนา ของแพทริค มัลลินส์)
(กรุณาไปที่ UNSOLVED.COM)
คําบรรยายโดยเฉลิมรัชฏ์ อัครไชยนนท์